|  |  |
| --- | --- |
|  | **РЕПУБЛИКА БЪЛГАРИЯ**  Министерство на здравеопазването  Регионална здравна инспекция-Добрич  **СЕДМИЧЕН ОПЕРАТИВЕН БЮЛЕТИН НА РЗИ-ДОБРИЧ**  **за периода – 16.12. – 22.12.2024 г. (51- ва седмица)** |

**ЕПИДЕМИОЛОГИЧНА ОБСТАНОВКА ЗА ОБЛАСТ ДОБРИЧ**

През периода са регистрирани общо 152 случая на заразни заболявания, от които:

1. Грип и остри респираторни заболявания (ОРЗ) - 111 случая.

Общата заболяемост от грип и ОРЗ за областта е 156,87 %оо на 10000 души.

Регистрирани остри респираторни заболявания (ОРЗ) по възрастови групи през периода:

|  |  |  |  |  |  |  |
| --- | --- | --- | --- | --- | --- | --- |
| 0-4 г. | 5-14 г. | 15-29 г. | 30-64 г | +65 г. | общо | Заболяемост %оо |
| 32 | 35 | 16 | 23 | 5 | 111 | 156,87 %оо |

1. Въздушно-капкови инфекции - 41 случая на варицела;
2. Няма регистрирани случаи на коклюш и морбили;
3. На територията на област Добрич през отчетния период няма регистрирани хранителни взривове.

**ДИРЕКЦИЯ „НАДЗОР НА ЗАРАЗНИТЕ БОЛЕСТИ”**

Извършени са 10 проверки: за спазване на противоепидемичния режим на работа са проверени 5 лечебни заведения за извънболнична помощ (2 от тях са проверени и за дейността им по имунопрофилактика), 2 отделение към МБАЛ и 1 ДДД фирма.

Епидемиологичните проучвания на регистрирани заразни болести са 41 бр.

Лабораторен контрол на противоепидемичния режим в детски заведения–общо 34 бр. микробиологични проби без положителни резултати.

**През** **консултативния кабинет по СПИН /КАБКИС/** няма преминали лица.

**ДИРЕКЦИЯ „МЕДИЦИНСКИ ДЕЙНОСТИ”**

Постъпили, обработени и изпратени документи в Изпълнителна агенция „Медицински надзор“ документи за промяна в обстоятелствата на 2 лечебни заведения за извънболнична помощ.

Изготвени 2 бр. Удостоверения по чл. 81 за преценка на недостатъчност, на специализирана извънболнична медицинска помощ по специалности „клинична лаборатория“ и „ортопедия и травматология“.

За периода са проверени са 6 аптеки по писмо на МЗ.

Обжалени болнични листи - 2 бр. Приети и обработени жалби против експертни решения – 16 бр.

За периода в РКМЕ са приети и обработени 130 бр. заявления – декларация за освидетелстване и преосвидетелстване. Дигитализирани са в Информационната система за контрол на медицинските експертизи 150 броя медицински експертни досиета.

Проверени и предоставени за разглеждане от Териториалното поделение на националния осигурителен институт – гр. Добрич – 62 броя експертни решения издадени от ТЕЛК. Приети МЕД от НОИ гр. Добрич - 263 бр.

Приети медицински експертни досиета от ТЕЛК и дигитализирани МЕД от ТЕЛК-ове в страната – 68 бр., от НЕЛК – 1 брой.

Прибрани медицински експертни досиета за съхранение в картотеката – 340 бр.

Подадени 5 бр. заявления от лица за издаване на заверен препис от експертно решение.

Изпратени 4 бр. писма до граждани за непълнота в изпратените документи.

Извършени справки по телефона и в РКМЕ на граждани относно въпроси свързани с медицинската експертиза- 89 бр.

Изготвени на преписки за работодатели и др. заинтересовани страни – 232 бр.

**ДИРЕКЦИЯ „ОБЩЕСТВЕНО ЗДРАВЕ”**

**Предварителен здравен контрол:** проведен е 1 експертен съвет при РЗИ-Добрич. Разгледани са 4 проектни документации, издадени са 3 здравни заключения и 1 становище по процедурите на ЗООС. Извършени са 6 проверки на обекти с обществено предназначение (ООП) в процедура по регистрация, вкл. и по предписание. Издадено е 1 предписание за провеждане на задължителни хигиенни мерки. Издадени са 4 становища за въвеждане на строежи в експлоатация, взето участие в 1 ДПК и в заседание на Областната комисия по промяна предназначението на земеделски земи.

През периода са извършени общо **37** проверки по текущия здравен контрол в обекти с обществено предназначение.

Реализирани насочени проверки **44**: **16** от тях са извършени във връзка с контрола по тютюнопушенето и продажбата на алкохол; **5** - контрол върху ДДД-мероприятията; **1** – по изпълнение на предписание, **2** – по сигнал, проверени са **20** лични здравни документации относно спазване изискванията на Наредба № 15/27.06.2006 г. за здравните изисквания към лицата, работещи в тях.

**Лабораторен контрол:**

Питейни води:

Във връзка с насочен здравен контрол: физико-химичен контрол **1** проба, която не съответства по показател „нитрати“.

Минерална вода: не са пробонабирани.

Води за къпане: не са пробонабирани.

Козметични продукти: не са пробонабирани.

Биоциди и дезинфекционни разтвори: не са пробонабирани.

Физични фактори на средата: не са измервани.

По отношение на констатираните отклонения от здравните норми са предприети следните **административно-наказателни мерки:**

- издадени са **4** предписания за провеждане на задължителни хигиенни мерки;

- съставен е **1** акт за установено административно нарушение на физическо лице.

**Дейности по профилактика на болестите и промоция на здравето (ПБПЗ):**

Изготвяне отчети на дейноста по Националната програма за превенция и контрол на ХИВ и СПИ 2021-2025 г., Национална програма за подобряване на детското и майчино здраве 2021 – 2030 г. и Национална програма за профилактика на хроничните незаразни болести 2021 – 2025 г.

**СЕДМИЧЕН ОТЧЕТ ПО СПАЗВАНЕ ЗАБРАНАТА ЗА ТЮТЮНОПУШЕНЕ**

За периода **16.12. – 22.12.2024 г.** по чл. 56 от Закона за здравето са извършени **16** проверки в **16** обекта (3 обекта за хранене и развлечения, 13 други закрити обществени места по смисъла на § 1а от допълнителните разпоредби на Закона за здравето). Не са констатирани нарушения на въведените забрани и ограничения за тютюнопушене в закритите и някои открити обществени места. Няма издадени предписания и актове.

